CELEX: 32020R2035
Language: bg
Date: 2020-12-07 00:00:00
Title: Регламент за изпълнение (ЕС) 2020/2035 на Комисията от 7 декември 2020 година за изменение на Регламент за изпълнение (ЕС) № 1352/2013 по отношение на формуляра за заявлението за намеса по Регламент (ЕС) № 608/2013 на Европейския парламент и на Съвета с цел въвеждане на възможността за искане на намеса в Северна Ирландия

11.12.2020   
               
               
                  BG
               
               
                  Официален вестник на Европейския съюз
               
               
                  L 416/11
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2035 НА КОМИСИЯТА
         от 7 декември 2020 година
         за изменение на Регламент за изпълнение (ЕС) № 1352/2013 по отношение на формуляра за заявлението за намеса по Регламент (ЕС) № 608/2013 на Европейския парламент и на Съвета с цел въвеждане на възможността за искане на намеса в Северна Ирландия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 608/2013 на Европейския парламент и на Съвета от 12 юни 2013 г. относно защитата на правата върху интелектуалната собственост, осъществявана от митническите органи, и за отмяна на Регламент (ЕО) № 1383/2003 на Съвета (1), и по-специално член 6, параграф 1 от него,
         след като се консултира с Комитета по Митническия кодекс,
         като има предвид, че:
         
                     (1)
                  
                  
                     В приложение I към Регламент за изпълнение (ЕС) № 1352/2013 на Комисията (2) е установен формулярът, който трябва да се използва за подаване на заявление за намеса на митническите органи по отношение на стоки, за които се предполага, че нарушават право върху интелектуалната собственост, съгласно член 6 от Регламент (ЕС) № 608/2013 (наричан по-нататък „формулярът за заявлението за намеса“).
                  
               
                     (2)
                  
                  
                     На 1 февруари 2020 г. Обединеното кралство се оттегли от Европейския съюз и стана „трета държава“. В Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (наричано по-нататък „Споразумението за оттегляне“) (3) се предвижда преходен период до 31 декември 2020 г. До тази дата правото на Съюза ще се прилага изцяло спрямо и в Обединеното кралство.
                  
               
                     (3)
                  
                  
                     След края на преходния период се прилага Протоколът за Ирландия/Северна Ирландия (наричан по-нататък „Протоколът за И/СИ“), който е неразделна част от Споразумението за оттегляне. По силата на Протокола за И/СИ някои разпоредби на съюзното право при определени условия стават приложими спрямо и в Обединеното кралство по отношение на Северна Ирландия (4).
                  
               
                     (4)
                  
                  
                     В Протокола за И/СИ се предвижда, че регламентите, изброени в точка 45 от приложение 2 (Регламент (ЕС) № 1151/2012 на Европейския парламент и на Съвета (5), Регламент (ЕС) 2019/787 на Европейския парламент и на Съвета (6), Регламент (ЕС) № 251/2014 на Европейския парламент и на Съвета (7), Регламент (ЕС) № 1308/2013 на Европейския парламент и на Съвета (8), част II, дял II, глава I, раздели 2 и 3, и Регламент (ЕС) № 608/2013) се прилагат спрямо и в Обединеното кралство по отношение на Северна Ирландия.
                  
               
                     (5)
                  
                  
                     Затова всеки притежател на права следва да има възможност да поиска намеса на митническите органи в държава членка с цел закрила на съответните права върху интелектуалната собственост в Северна Ирландия, като подаде съюзно заявление.
                  
               
                     (6)
                  
                  
                     По-конкретно, всеки притежател на права следва да може да поиска процедурата по унищожаване на стоки в малки пратки, предвидена в член 26 от Регламент (ЕС) № 608/2013, да бъде използвана за стоки, чието географско указание е било нарушено, тъй като тези стоки са включени в определението за фалшифицирани стоки по член 2, точка 5 от Регламент (ЕС) № 608/2013.
                  
               
                     (7)
                  
                  
                     Следователно е нужно формулярът за заявлението за намеса да бъде пригоден чрез въвеждане на нова клетка „ХI“ за поставяне на отметка за Северна Ирландия в клетка 6 „Държава членка или при случаите на съюзно заявление – държавите членки, в които се иска намеса на митническите органи“ и в клетка 10 „Искам да бъде приложена процедурата по член 26 от Регламент (ЕС) № 608/2013 (малки пратки) в следната държава членка (следните държави членки) и при искане от страна на митническите органи съм съгласен да поема разходите по унищожаването на стоките съгласно същата процедура“.
                  
               
                     (8)
                  
                  
                     В същите полета клетката за поставяне на отметка за Обединеното кралство следва да бъде заличена, за да се отрази краят на преходния период, предвиден в Споразумението за оттегляне.
                  
               
                     (9)
                  
                  
                     Бележките относно попълването на приложение I към Регламент за изпълнение (ЕС) № 1352/2013, които се съдържат в приложение III към посочения регламент, следва да бъдат изменени, за да се поясни, че намеса в Северна Ирландия може да се иска само за права върху интелектуалната собственост, които са закриляни в Северна Ирландия по силата на Протокола за И/СИ.
                  
               
                     (10)
                  
                  
                     Поради това Регламент за изпълнение (ЕС) № 1352/2013 следва да бъде съответно изменен.
                  
               
                     (11)
                  
                  
                     Настоящият регламент следва да започне да се прилага в деня след този, в който трябва да завърши преходният период по Споразумението за оттегляне,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) № 1352/2013 се изменя, както следва:
            
                        1)
                     
                     
                        Приложение I се заменя с текста на приложение I към настоящия регламент;
                     
                  
                        2)
                     
                     
                        Приложение III се изменя в съответствие с приложение II към настоящия регламент.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 7 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 181, 29.6.2013 г., стр. 15.
         
            (2)  Регламент за изпълнение (ЕС) № 1352/2013 на Комисията от 4 декември 2013 г. за установяване на формулярите, предвидени в Регламент (ЕС) № 608/2013 на Европейския парламент и на Съвета относно защитата на правата върху интелектуалната собственост, осъществявана от митническите органи (ОВ L 341, 18.12.2013 г., стр. 10).
         
            (3)  Споразумение за оттеглянето на Обединено кралство Великобритания и Северна Ирландия от Европейския съюз и Европейската общност за атомна енергия (ОВ L 29, 31.1.2020 г., стр. 7) („Споразумението за оттегляне“).
         
            (4)  Член 5, параграф 4 от Протокола за И/СИ.
         
            (5)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).
         
            (6)  Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) № 110/2008 (ОВ L 130, 17.5.2019 г., стр. 1).
         
            (7)  Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти и за отмяна на Регламент (ЕИО) № 1601/91 на Съвета (ОВ L 84, 20.3.2014 г., стр. 14).
         
            (8)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).
      
      
         
            ПРИЛОЖЕНИЕ I
            
               
                  
                     „ПРИЛОЖЕНИЕ I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               “
         
      
      
         
            ПРИЛОЖЕНИЕ II
            В част I от приложение III към Регламент за изпълнение (ЕС) № 1352/2013, в бележката относно попълването на клетка 6 („Държава членка или при случаите на съюзно заявление – държавите членки, в които се иска намеса на митническите органи“) се добавя следният параграф:
            „Ако е посочена Северна Ирландия (ХI), заявлението е съюзно заявление и може да бъде удовлетворено само за закрила на някое от долупосочените права върху интелектуалната собственост, които са закриляни в Северна Ирландия по силата на Протокола за И/СИ:
            
                        а)
                     
                     
                        защитени географски указания или наименования за произход на селскостопански продукти и храни съгласно Регламент (ЕС) № 1151/2012 на Европейския парламент и на Съвета (*);
                     
                  
                        б)
                     
                     
                        географски указания на спиртни напитки съгласно Регламент (ЕС) 2019/787 на Европейския парламент и на Съвета (**);
                     
                  
                        в)
                     
                     
                        географски означения на ароматизирани лозаро-винарски продукти съгласно Регламент (ЕС) № 251/2014 на Европейския парламент и на Съвета (***);
                     
                  
                        г)
                     
                     
                        наименования за произход или географски указания на вина съгласно част II, дял II, глава I, раздели 2 и 3 от Регламент (ЕС) № 1308/2013 на Европейския парламент и на Съвета (****).
                     
                  
               (*)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).
            
               (**)  Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) № 110/2008 (ОВ L 130, 17.5.2019 г., стр. 1).
            
               (***)  Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти и за отмяна на Регламент (ЕИО) № 1601/91 на Съвета (ОВ L 84, 20.3.2014 г., стр. 14).
            
               (****)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).““